-Սահմանին կանգնած զինվորի հոգեվիճակով: Անընդհատ մտածում ես, որ դիմացովդ ոչ ոք չանցնի, թշնամին ագրեսիա ցույց չտա ու ապահով տուն գնաս՝ հաշվի առնելով, որ երեխաներդ են սպասում, հղի կինդ է սպասում, բայց եթե եկել ես, ապա կոնկրետ առաքելությամբ: Պետք է ցույց տաս թշնամուն, որ իր նկրտումները դատապարտված են ձախողման: Այնքան իմպուլսիվ կատարվեց այդ ամեն ինչը. կինս զանգահարեց, ասաց, որ երեխային մանկապարտեզից վերցնեմ, ես էլ, թե հենց հիմա անցնում եմ Լաչին: